ODGOVOR NA UPIT O NAČINU PROVEDBE ODREDBI ČLANKA 26. STAVKA 11. PROSTORNOG PLANA OPĆINE ERDUT:

Investitor želi rekonstruirati postojeću građevinu koja je izgrađena izvan granica građevinskog područja na k.č. br. XXX u k.o. Erdut. Namjena građevine nakon rekonstrukcije je vinogradarski podrum koji se sastoji od dva nadzemna dijela međusobno povezana podrumom te je u svrhu rekonstrukcije zatraženo tumačenje članka 26. stavka 11. Prostornog plana Općine Erdut ("Službeni glasnik Općine Erdut" broj 32/06., 45/09. - ispr., 52/12., 56/13. i 78/19., u daljnjem tekstu: PPUO) koji glasi: 

„Građenje poljoprivredne kućice i vinogradarskog podruma mora biti u skladu s autohtonim načinom gradnje uz primjenu tradicijskog oblikovanja i uobičajenih materijala s naglaskom na očuvanje tradicijske slike krajobraza. Građevine moraju imati dvostrešni kosi krov s tradicijskim pokrovom. Pri građenju nije dozvoljena uporaba metala, gotovih betonskih elemenata, salonita i lima. Tlocrtni oblik zgrade treba biti pravokutnik s omjerom stranica najmanje 1:1,5“.

Iz citiranog članka nije jasno odnosi li se omjer stranica pravokutnika najmanje 1:1,5 na sve etaže građevine ili samo na nadzemne, mišljenja smo da samo nadzemni dijelovi zgrade moraju biti u skladu s propisanim omjerom stranica obzirom da se radi o uvjetima arhitektonskog oblikovanja zgrade.



